మధ్యలోనే రాష్ట్రాలకు అప్పగిస్తున్నారు.. ప్లయింగ్ స్క్వాడ్స్ మార్గదర్శకాలు ఏమిటి?ఎన్నికల కమిషన్ను ప్రశ్నించిన జస్టిస్ ఎన్వీ రమణ ధర్మాసనం8 వారాల్లో నివేదిక ఇవ్వాలని ఆదేశంన్యూఢిల్లీ, సెప్టెంబరు 22 (ఆంధ్రజ్యోతి): ‘‘ఎన్నికలు జరిగేటప్పుడు ఎన్నికల కమిషన్కే పూర్తి అధికారాలుంటాయి... ఆర్టికల్ 324(1) ప్రకారం పార్లమెంటు చట్టాల ద్వారా ప్రత్యేక అధికారాలను ఎన్నికల కమిషన్కు కట్టబెట్టారు. అయితే ఎన్నికల సమయంలో నమోదైన అనేక కేసులు సరిగ్గా పరిష్కారం కావడం లేదు. ఎన్నికల కమిషన్ అధికారులు కేసు పెట్టి ఎన్నికల తరువాత కేసు బాధ్యతలను సంబంధిత రాష్ట్ర ప్రభుత్వాలకు అప్పగించడం వల్ల అవి ముందుకెళ్లడం లేదు. అసలు ఈ పరిస్థితి ఎందుకొస్తోంది? ఎన్నికల సమయంలో నమోదైన కేసుల విచారణకు సంబంధించి కమిషన్ వద్ద ఉన్న మార్గదర్శకాలు ఏంటి?’’ అని దేశ సర్వోన్నత న్యాయస్థానం ఈసీని ప్రశ్నించింది. ఎన్నికల సమయంలో సోదాలు నిర్వహించే ఫ్లయింగ్ స్క్వాడ్స్కు సంబంధించిన మార్గదర్శకాలు ఏమిటో 8వారాల్లో తెలియజేయాలంటూ జస్జిస్ ఎన్వీ రమణ,  జస్టిస్ డి.వై.చంద్రచూడ్తో కూడిన ధర్మాసనం ఈసీకి ఆదేశాలను జారీచేసింది. కర్ణాటకలోని బళ్లారిలో 2014 లోక్సభ ఉపఎన్నికల సందర్భంగా ఎన్నికల కమిషన్ ఫ్లయింగ్ స్క్వాడ్... ప్రతీక్ పరశ్రాంపురియాకు చెందిన ఇళ్లు, వాణిజ్య సముదాయాలపై దాడులు నిర్వహించారు. ఓటర్లకు పంచేందుకు ప్రతీక్ దగ్గర పెద్దమొత్తంలో డబ్బు నిల్వ చేశారంటూ సమాచారం రావడంతో ఫ్లయింగ్ స్క్వాడ్ దాడులు నిర్వహించి ల్యాప్టాప్, చెక్బుక్లు, పెన్డ్రైవ్, రూ.20,48,355లను స్వాధీనం చేసుకుంది. 171ఇ, 188 సెక్షన్ల ప్రకారం ప్రతీక్పై ఎఫ్ఐఆర్ నమోదు చేసింది. కమిషన్ ఎఫ్ఐఆర్కు వ్యతిరేకంగా ప్రతీక్ హైకోర్టును ఆశ్రయించడంతో అక్కడ ఆయనకు ఊరట లభించింది. ప్రతీక్ తన వద్ద ఉన్న డబ్బును కేవలం ఓటర్లకు ఇవ్వడానికే దాచాడనడానికి  ఆధారాలను సమర్పించలేదని ఎఫ్ఐఆర్ను హైకోర్టు రద్దు చేసింది. అయితే హైకోర్టు నిర్ణయాన్ని కర్ణాటక ప్రభుత్వం సుప్రీం కోర్టులో సవాలు చేసింది. ఈ పిటీషన్పై విచారణ జరిపిన ధర్మాసనం ఎన్నికల కమిషన్ నమోదు చేసిన కేసులు నీరుగారిపోతున్నాయని దీనికి కారణాలను కనుగొని సరిచేసుకోవాల్సిన అవసరం ఉందని అభిప్రాయపడింది. అయితే అసలు ఫ్లయింగ్ స్క్వాడ్స్ దాడులు నిర్వహించేటప్పుడు అనుసరించాల్సిన మార్గదర్శకాలు ఏమిటో చెప్పాలని ధర్మాసనం కమిషన్ను ఆదేశించింది. కాగా ఎన్నికల సమయంలో నమోదైన కేసులను తుది వరకూ కమిషన్ చేపట్టకుండా మధ్యలో సంబంధిత రాష్ర్టాలకు ఇవ్వడం వల్ల పరిష్కారం కాకుండా మార్గదర్శకాల్లో ఉన్న లొసుగులతో ఎన్నికలకు సంబంధం లేని వారు ఇబ్బందులు పడుతున్నట్లు ప్రతివాది తరపు న్యాయవాది ధర్మాసనం దృష్టికి తీసుకువచ్చారు. కమిషన్ అధికారులు నిర్వహించే దాడులకు సంబంధించిన మార్గదర్శకాలపై పూర్తి ప్రక్షాళనకు ధర్మాసనం నడుంబిగించినట్లైందని న్యాయనిపుణులు అభిప్రాయాన్ని వ్యక్తం చేస్తున్నారు.
madhyalone rashtralaku appagistunnaaru.. pliung skwads maargadarsakaalu emiti?ennikala kamishannu prasninchina justis envee ramana dharmasana8 vaaraallo nivedika ivvaalani aadesamnyuudillii, septembaru 22 (aandhrajyoti): ‘‘ennikalu jarigetappudu ennikala kamishanke puurti adhikaaraaluntaayi... artical 324(1) prakaaram paarlamentu chattala dwara pratyeka adhikaaraalanu ennikala kamishanku kattabettaru. ayithe ennikala samayamlo namodaina aneka kesulu sarigga parishkaaram kaavadam ledu. ennikala kamishan adhikaarulu kesu petti ennikala taruvaata kesu baadhyatalanu sambandhita rashtra prabhutvaalaku appaginchadam valla avi mundukelladam ledu. asalu ee paristhiti endukostondi? ennikala samayamlo namodaina kesula vichaaranaku sambandhinchi kamishan vadda unna maargadarsakaalu enti?’’ ani desha sarvonnata nyaayasthaanam eeseeni prasninchindi. ennikala samayamlo sodaalu nirvahinche fliung skwadsku sambandhinchina maargadarsakaalu emito 8vaaraallo teliyajeyaalantuu jasjis envee ramana,  justis di.vai.chandrachudto kuudina dharmasana eeseeki aadesaalanu jaareechesindi. karnaatakalooni ballaarilo 2014 loksabha upaennikala sandarbhamgaa ennikala kamishan fliung skwad... pratik parasraampuriyaaku chendina illu, vaanijya samudaayaalapai daadulu nirvahinchaaru. otarlaku panchenduku pratik daggara peddamottamlo dabbu nilva chesaarantu samacharam raavadamtho fliung skwad daadulu nirvahinchi laptap, chekbuklu, pendrive, roo.20,48,355lanu swaadheenam chesukundi. 171i, 188 sekshanla prakaaram prateekpai efir namodu chesindi. kamishan efiaarku vyatirekamgaa pratik haikortunu aasrayinchadamto akkada aayanaku oorata labhinchindi. pratik tana vadda unna dabbunu kevalam otarlaku ivvadaanike daachaadanadaaniki  aadhaaraalanu samarpinchaledani efiaarnu hycortu raddu chesindi. ayithe hycortu nirnayaanni karnaataka prabhutvam supreem kortulo savalu chesindi. ee pititionpy vichaarana jaripina dharmasana ennikala kamishan namodu chesina kesulu neerugaaripotunnaayani deeniki kaaranaalanu kanugoni sarichesukovalsina avasaram undani abhipraayapadindi. ayithe asalu fliung skwads daadulu nirvahinchetappudu anusarinchaalsina maargadarsakaalu emito cheppaalani dharmasana kamishannu aadesinchindi. kaga ennikala samayamlo namodaina kesulanu tudi varakuu kamishan chepattakunda madhyalo sambandhita raashrtaalaku ivvadam valla parishkaaram kakunda maargadarsakaallo unna losugulato ennikalaku sambandham laeni vaaru ibbandulu padutunnatlu prativaadi tarapu nyaayavaadi dharmasana drushtiki teesukuvacchaaru. kamishan adhikaarulu nirvahinche daadulaku sambandhinchina maargadarsakaalapai puurti prakshaalanaku dharmasana nadumbiginchinatlaindana nyaayanipunulu abhipraayaanni vyaktam chestunnaru.